
Hamber, pa e ta 
sabi mester kome 
regularmente i pa 
e ta sabi e mester 
lesa semper 


Mas skol básiko ta firma akuerdo EKADK 


Art Culture Education Foundation ta kontentu di anunsiá ku mas skol básiko a firma e akuerdo di edukashon kultural artístiko di kalidat, 
EKADK. Kolegio Kristu Bon Wardador, Kolegio Strea Briante, Kolegio Rayo di Solo, Basisschool Het Koraal, Basisschool Aquamarine i Basis- 
school De Pelikaan, a firma e akuerdo di kolaborashon, kaminda nan ta bai traha huntu pa introdusí un programa strukturá di arte i kultura 
den e aña eskolar nobo. 


MANTENE BO 
VEHIKULO OF 
EKIPO DEN 
KONDISHON 
KU PIESANAN 
KUMPRA NA NAPA 


ÁMTENAR SPANTÁ 

Pronóstiko di 
tempu pa Boneiru 


Djárason 14 te Djaweps 15 Yüni 2023 
Leve te parsialmente nublá i chèns chikí pa un áwaseru 


Leve te parsialmente nublá i prinsipalmente awe chèns chikí 
pa un áwaseru. E temperatura máksimo lo ta 33°C, e temper- 
atura mínimo 28°C. E bientu ost ta moderá te basta fuerte, 
forsa 4-5, posiblemente de bes en kuando fuerte, 6 Bft. 


Altura di ola: aproksimadamente 2.0 m (5-7 pia) 


* Altura di ola válido pa laman grandi 


KRALENDIJK 
– 
Djabièrnè 9 di yüni alre- 
dedor di mitar di seis di 
atardi, Sentro di Notifi- 
kashon a haña notifikashon 
di destrukshon na un esta- 
blesimentu di horeca situá 


Detenshon pa destrukshon 


na Kaya Neerlandia. 
E sospechoso a tira un 
piedra dor di un bentana di 
glas. A detené e hòmber di 
inisial J.A.T.O. di 45 aña di 
edat, pa destrukshon. 


KRALENDIJK – “Lás- 
tima ku nos tin e kultura di 
adorá profeta aheno i no 
balorá nos mes hendenan. 
Mi ta publiká esaki, paso- 
bra mi ta haña ku ta tempu 
pa nos stòp di menospre- 
siá nos mes hendenan i no 
balotá e tremendo trabou 
ku nan ta hasiendo.” Esaki 
ta reakshon di Orphaline 
Saleh, riba un publikashon 
riba Facebook, kaminda un 
persona ta balotá nos pro- 
pio hendenan. 
Lisandro Cecilia ta skir- 
bi riba su página di Face- 
book: “Ki dia nos ta stòp ku 
ehekutá kosnan mediokre 
riba nos isla. Ora hasi algu 
hasié bon pa asina e ta du- 
radero. Ta drechando dos 
kaya prinsipal ku ta Ka- 
minda Djabou i Kaminda 
Lagun, sigur un alivio pa 
pueblo, pero ban ta serio, 


Mester stòp di menospresiá nos hendenan 
No ta balorá nos propio hendenan 


hasié trabou bon mesora.” 
Sòru pa e trabou ta kom- 
pleto mesora, entre otro 
rant bèrm meimei, asera pa 
kana, pista di baiskel, lus 
LED. Awor ta laga asfalt 
kore i aki dos aña kaminda 
ta na wèrki. I nos por, wak 
e ehèmpelnan di kayanan 
trahá, tremendo ku e tur kos 
na su lugá, kiko a bai fout. 
Ban serio Gobièrnu, lanta 
for di soño i kuminsá eksigí 
ekselensia. Mester stòp di 
aseptá mediokresia, asina 
me a bon, Cecilia ta skirbi. 


Reakshon 
Den un reakshon di Or- 
phaline Saleh, e ta skirbi 
durante e dékada, òf dos 
ku a pasa, el a mira yen 
di eksperto di afó bini Bo- 
neiru pa drecha kaminda. A 
paga nan bòshi plaka i nan 
a bai bèk nan lugá sin logra 


mashá adelanto pa nos ka- 
mindanan. Ta te ora a pone 
un yu di tera ku konose- 
mentu i kapasidat, porfin e 
trabounan a kuminsá kana 
riba un spit. Saleh: “Lás- 
tima ku nos tin e kultura 
di adorá profeta aheno i no 
balorá nos mes hendenan. 
Mi ta post esaki, pasobra 
mi ta haña ku ta tempu pa 
nos stòp di menospresiá nos 
mes hendenan i no balotá e 
tremendo trabou ku nan ta 
hasiendo.” 
Saleh ta skirbi ku e ta 
di akuerdo ku nos mester 
ta kritiko sigur. E ta ful di 
akuerdo ku mester eksigí 
ekselensia den trabou. Pero 
Facebook a manera bira un 
dùmp kaminda nos ta ataká 
otro i opiná riba tur sorto 
di tópiko. ‘Niet verhinderd 
door enig inzicht’, manera 
e dicho Hulandes ta bisa. 


Den e komentarionan 
bou di e post di Lisandro, 
Joselito, un ingeniero bon 
studiá, eksperensiá i kapa- 
sitá den e materia, ta sp- 
lika kla di kon a skohe pa 
djis fres i asfaltá Kaminda 
Djabou pa awor aki. Kada 
kaso ta diferente. Ta opvio 
ku mester hasi un rekupea- 
shon hopi grandi pa tur e 
dékadanan di negligensia, 
segun Saleh. 
Den e kaso di Kaminda 
Djabou, ta mantenshon ur- 
gente, di akuerdo ku Saleh. 
Joselito ta aklará hopi bon 
dikon a skohe pa hasié asi- 
na. I ku tin un maneho pa 


mantenshon, pero tambe pa 
reparashon i konstrukshon 
di kaminda ku tur rekisito 
manera rant, asera, ètc. 
“Chelo, bo ta master. 
E kaminda ta largu, pero 
sigui ku e bon trabou, mi 
tin fe den bo. Kerido amigu 
Lisandro, no ‘hard feel- 
ings’. Keda krítiko, pero in- 
formá tambe dikon ta hasi 
algu manera a hasié. 
Pasa tira un tèk tambe 
banda di Jachthaven ku lo 
tabata un desaster segun 
tantu eksperto riba Face- 
book. Kòrda chèk ora awa 
yobe tambe,” Saleh ta skir- 
bi. 

ÁMTENAR SPANTÁ 


KRALENDIJK- Ám- 
tenarnan 
ta 
eksperensiá 
un situashon laboral in- 
sigur. Esaki a sali na kla 
for di e investigashon di 
inspekshon di ambiente di 
biba i transporte, ILT, riba 
enkargo di Sekretario di 
Estado Vivianne Heijnen di 
medioambiente. 
Resultado di e inves- 
tigashon aki ta alarmante 
i preokupante. No por 
konklui otro ku ámtenarnan 
ta traha ku miedu, konstan- 
temente ku sentimentu di 
spantu. E miedu aki ta op- 
stakulisá e ámtenar di Enti- 
dat Públiko Boneiru (EPB) 
pa 
ehersé 
su 
funshon, 
manera mester ta. 
Espesialmente 
kola- 


boradónan di Direktora- 
do di Espasio i Desaroyo 
(R&O) i Direktorado Su- 
pervishon i Mantenshon di 
Lei (Handhaving). E sen- 
timentu di deskonfiansa i 
miedu ta desplegá su mes 
na diferente nivel i den 
diferente forma. 


Deskonfiansa entre 
kolaboradónan di e dos 
direktoradonan 
Kolaboradónan a ekspe- 
rensiá den pasado ku a le- 
galisá situashonnan ilegal i 
kontra regla. Segun doshi- 
nan ta sigui ku un aktivi- 
dat sin pèrmit i despues ta 
sòru pa regla e pèrmit òf 
dokumentunan 
nesesario. 
Pa mustra ku e aktividat ta 


outorisá. Esaki ta sòru pa 
un atmósfera di deskonfian- 
sa mutuo entre trahadó pero 
tambe ta reforsá e aktitut di 
desinteres. 


Mester tene kuenta ku 
deseonan òf espektativa- 
nan di mandatarionan 
Ámtenarnan 
ta 
haña 
hopi fèrfelu pa diskutí to- 
kante un kaso riba konteni- 
do. Nan ta evitá esaki pa 
motibu ku den pasado nan 
a eksperensiá konsekuensi- 
anan personal basta nega- 
tivo. E miedu pa represaya 
ta presente i e ámtenar kon- 
stantemente ta traha den un 
kultura di miedu. Esaki ta 
trese ku e ámtenar no por 
traha komo profeshonal 


pero semper mester tene 
kuenta ku loke esnan riba 
dje ke. Pues konkluyendo, 
e ámtenar no por traha se- 
gun regla, e tin ku traha se- 
gun loke su hefe òf manda- 
tarionan bisa. 
Ámtenarnan ta ekspe- 
rensiá preshon for di den 
EPB mes. Sa sosedé ku na 
momentu un ámtenar ta 
hasi un inspekshon, su hefe 
òf mandatario ta intimid’é 
pa ku esaki. Interes di un 
empresario i otronan tin 
hopi peso. Nan interes ta 
surpasá protekshon di e 
ámtenar. Esaki tin di aber 
parsialmente ku e retraso 
den otorgamentu di lisensia 
di pèrmit. 
E mandatario hopi bia ta 


suprayá ku e empresario no 
mester ta "e víktima". 
Ta remarká ku algun 
empresario ta finansiá par- 
tido polítiko. 
Tambe e ámtenar ta 
eksperensiá preshon di pafó 
di EPB. 
Otorgamentu di pèrmit i 
apliká medida riba un per- 
sona ta difísil riba un isla 
chikí. Tur hende konosé 
otro i ta topa otro pafó di 
ora di trabou. Ta fásil pa 
un hende pone preshon òf 
intimidá un funshonario na 
momentu ku e ta hasi su 
trabou. 
Aparentemente asta eks 
direktornan di e direktora- 
donan aki a indiká e situ- 
ashon aki. 


KRALENDIJK 
– 
Toontje Nicolaas a fayesé. 
Un luchadó, un figura mar- 
kante, ku ta laga su stèmpel 
atras riba hopi tereno. 
Su nòmber ofisial ta 
Dionisio Petronio Anto- 
nio Nicolaas, nasé dia 9 di 
òktober 1949 na Boneiru. 
E tabata konfrontando pro- 
blema ku su salú pa añanan 
kaba, pero el a lucha te ora 


Toontje Nicolaas; Un luchadó a bai laga nos 


ku no tabata por mas. 
Toontje a nase i lanta den 
e bario Sabana komo yu di 
e konosido selador Chon 
Nicolaas i Jacintha Gomes. 
Nan tabata un famia kon- 
sistiendo di kasi solamente 
mucha hòmber. 
Durante 
su 
infansia 
Toontje Nicolaas a bishi- 
tá St. Dominicusschool, 
despues MULO. E kier a 


bira pastor, a drenta semi- 
nario, pero na kaminda a 
ripará tòg ku loke el a sinti 
no tabata realmente voka- 
shon. 
Despues di su estu- 
dio komo maestro di skol 
Toontje Nicolaas a duna lès 
na tantu skol básiko komo 
na SGB. Su tempu liber el a 
dediká na deporte, kultura i 
aktividatnan sosial. Kasi no 


tabatin niun aktividat riba 
e terenonan aki den área di 
Playa ku Toontje Nicolaas 
su nòmber no tabata kai. 
Por ehèmpel e grupo musi- 
kal di stilbènt Sasteco, or- 
ganisadó di yegada i bishita 
di San Nikolas na Boneiru, 
sindikalismo i asta polítika. 
Na 1983 Toontje Nico- 
laas a lanta huntu ku dife- 
rente persona e partido 
polítiko PAN (Partido di 


Akshon Nobo). Nunka e 
partido aki no a haña asien- 
to den Konseho Insular òf 
Staten. 
Mas aleu por a mira 
Toontje 
Nicolaas 
komo 
funshonario di informashon 
di gobièrnu, organisadó 
di Regata na un okashon. 
Hopi tempu e tabata tambe 
direktor di FORMA. 
Pas na su restunan. 

Segun karta risibí na redakshon: 
“FWNB ke trata su hungadónan manera chòler” 


KRALENDIJK- 
Riba 
mesa 
di 
redakshon 
di 
BONERIANO a yega e 
siguiente 
karta 
tokante 
Fundashon Wega di Num- 
ber Bonaire (FWNB). E 
nòmber di e persona ta ko- 
nosí serka nos redakshon. 
Bon dia i promé ku m’a 
kuminsá pensa pa skirbi 
e artíkulo aki mi a pensa 
masha bon kiko ta impor- 
tante pa hala FWNB su 
atenshon pa bin dilanti na 
prensa bin duna splikashon 
kon el a yega na su punto di 
bista siguiente. Fundashon 
ke manda su personal ku ta 
traha na kantor di number 
pa bai un training. Esaki 


riba su mes ta un bon ini- 
siativa paso bo ta ‘upgrade’ 
nos hendenan. Loke si nan 
tin ku bin splika ta e asuntu 
pa kon laga un trahadó de- 
tektá un hende ku ta adikto 
na wega di number i di ken 
e idea aki a sali. A tene kue- 
nta ku privasidat di hende? 
Fundashon ta outorisá pa 
pidi identifikashon sola- 
mente ku un hende gana 
mas ku 600 dòler i mester 
bai kantor pa kobra i kita 
10% di belasting. 
Un trahadó ni maske 
kuantu bo train e, no ta 
bira un sikólogo pa detektá 
adikshon. Tambe e ta bai tin 
ku violá derecho di privasi- 


dat di hende paso e tin di 
bai pidi dato personal. Si e 
no haña esaki paso mi no a 
koperá e tin di bai usa loke 
e sa di un persona loke ta 
basá riba redashi. E lo por 
violá derecho di e persona 
i por duna un keho kontra 
dje. E por hasi mal uso tam- 
be di loke e sa akaso ku e 
tin problema ku un hende. 
(spekulashon). 
Mas ainda un adikto na 
number por nenga ayudo 
di kualke forma paso ta su 
derecho. E chòler tambe 
tin derecho di nenga un 
tratamentu pa yud’e te na e 
momento ku e violá lei i e 
ora ei si por sea ser’e den 


un instituto di korekshon òf 
oblig’e di bishitá un sentro 
kontra adikshon. Si esaki 
lo yuda solamente futuro 
lo por mustra. Mas ainda 
mi nota komprondé a base 
di kiko bo ta bai husga un 
adikto? Si mi kumpra 1 
dòler tur dia tambe mi por 
ta un adikto na number. Si 
mi kumpra 10 dòler òf mas 
1 biaha pa siman tambe mi 
por ta un adikto. Adikshon 
ni un sikólogo lo por bisa 
sigur paso e ta spekulá! 
Niun hende no por wak 
realmente den un hende su 
mente. Si e idea a bin pa 
duna un instituto trabou ta 
hopi ridíkulo di FWNB su 


parti pa koperá. Na Hulan- 
da tin mas wega di number, 
kasino, loto, brièchi, i hopi 
mas tipo di wega ku Bo- 
neiru pero aya si no ta tuma 
informashon di niun hende 
ni wòri ku nan. (a ménos bo 
mes bai pidi ayudo) 
Esaki ta nifiká pues ku 
aki nos no tin derecho? 
Tambe lo baha tur entrada 
pa deporte, Arte I kultura 
paso hopi hungadó di num- 
ber no ta bai kumpra mas 
pa miedu ku ta yama bo 
adikto. Pues abo tambe ku 
ta traha pa FWNB lo bai 
kas paso lo tin ku limitá tra- 
hadó pa por generá sèn pa 
kompensá loke a pèrdè. 


Segun e direktor FWNB: 
“Krítika sin pia i sin kabes” 


K R A L E N D I J K - 
“FWNB su deber ta pa 
kuida komunidat tambe”, 
tabata palabranan di Anne- 
Marie Mercera, direktor di 
Fundashon wega di num- 
ber Boneiru (FWNB). E ta 
reakshoná riba un artíkulo 
den kua un persona ta til- 
da FWNB di obligá tra- 
hadónan pa sigui un trein- 
en i trata kumpradónan di 
number komo chòler. 
BONERIANO a aserká 
FWNB pa skucha nan ban- 
da di medaya. Segun Mer- 
cera e krítika ta duna un 


impreshon eróneo di e rea- 
lidat, un krítika sin pia i sin 
kabes. “Nos ke konsientisá 
i empoderá nos hendenan, 
kiko tin robes na esaki?”, 
e direktor a agregá. E ta 
enfatisá ku rònt mundu ta 
promové pa hunga wega di 
azar na un manera respon- 
sabel i FWNB tambe ta hasi 
esaki. 


Treinen pa empoderá 
komunidat? 
Ta konosí ku FWNB 
tambe mester kumpli ku 
reglanan estrikto segun e 


Lei pa prevení labamentu 
di plaka i finansiamentu 
di terorismo BES (Wwft 
BES). Ku basta esfuerso 
a logra minimalisá plaka 
kèsh den e kantornan, por 
ehèmpel a hasi posibel pa 
un kliente por swaip. Tam- 
be a kambia e sistema di 
kobra premio. Tur loke ta 
riba mil dòler mester kobra 
na FWNB. Por asumí ku 
komunidat ta na altura di 
esaki, meskos ku un kum- 
pradó mester por identifiká 
su mes na momentu di ko- 
bra premio grandi. 


Algu ku no ta masha ko- 
nosí ta e echo ku FWNB tur 
aña mester presentá un pro- 
grama di treinen i ‘upgrad- 
ing’ konserní kada bendedó 
di number. “Tur aña ben- 
dedónan i kolaboradónan di 
FWNB mester sigui e trein- 
en pa rekonosé labamentu 
di plaka i kon un hende por 
yega laba plaka via kan- 
tor di number. E bendedó 
mester ta na altura ora un 
kliente yega i kumpra un 
montante grandi di sèn na 
number. Espesialmente si 
ta trata di un kliente nobo 
òf ku no ta fiho”, Mercera 
a amplia. 
Banda di esaki FWNB 
ta organisá treinen pa kon- 
sientisá bendedónan. Mer- 
cera ta splika ku nan a or- 
ganisá un treinen amplio 
i un topiko spesífiko di e 
treinen a bai tokante adik- 
shon. Esaki nan a hasi den 
kolaborashon ku Mental 
Health Caribbean (MHC). 
“No ta algu nobo, nos ta- 
bata hasié riba nos wèpsait 
pero e no tabata aksesibel 
pa tur hende.” 
E ta splika ku e úniko 
intenshon ta pa un bendedó 
rekonosé e señalnan den 
kaso di un adikshon òf si 


un kliente demostrá un ak- 
titut ku por ta preokupante. 
“Nos no ke p’e bendedó 
hunga sikólogo. Pero ta 
trata aki di wega di sèn, 
‘gamble’, pues si un ben- 
dedó por rekonosé un señal 
e por duna e kumpradó al- 
gun tep.” 
Remarkabel ta ku tur 
bendedó a partisipá na e 
treinen ku eksepshon di 1 
trahadó. “Ta un lástima pa- 
sombra e trahadó no sa mes 
tokante kiko e kurso a bai. 
Na ningun momentu bo ta 
drenta bida privá di e klien- 
te pero bo ta haña konose- 
mentu pa rekonosé un situ- 
ashon fèrfelu i por duna un 
tep pa aliviá e situashon.” 
Mester menshoná ku e 
programa di treinen ta un 
parti importante pa kumpli 
ku e lei Wwft BES. Pues 
sigui treinen ta un parti o- 
bligatorio pa e trahadónan. 
Keda sin partisipá na un 
treinen por tin konsekue- 
nsia fèrfelu pa e kantor di 
number. 
“Doño di pèrmit tin un 
problema e ora ei. E punto 
di benta ta di nan. Nos ta 
yuda nan, paga e treinen pa 
nan i hasi tur kos pa nan.” 

Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


TRAHA DAM WARDA AWA! 


“Bai wak vruminga, abo floho, opservá su maneranan, i sea 
sabí! E no tin hefe, ni kapitan, ni gobernante, tòg e ta prepará su 
kuminda den zomer, i ta rekohé su provishonnan den tempu di 
kosecha.” Proverbionan 6:6-8(BS) 


Pakiko mester spar? Sèn no ta yega, kosto di bida a subi i sala- 
rio ta keda igual. Kon hende por biba ku e situashon ekonómiko ku 
nos ta den aki? Ta gritunan ku nos ta tende. Ma realmente, kos ta 
malu shonnan? Òf kisas flohedat tambe ta hunga un ròl i ta pone 
tur kos riba lomba di ekonomia òf gobièrnu? 
Ta nos responsabilidat komo Dios Su yunan di atministrá loke 
El a bendishoná nos kuné na un manera sabí, korekto i diligente. 
No tin espasio pa hende floho den Dios Su Reino. Bo ke ta sabí i 
diligente, lanta i wak riba e vruminga pa bo no kome pan di flohe- 
dat. E versíkulonan di awe ta bisa ku vruminga ta sabí. Sin un hefe 
tòg nan ta prepará kuminda den zomer pa asina nan por rekohé 
den tempu di kosecha. Nos tin hefe na trabou i ademas Hesus 
ta nos Hefe prinsipal. Lo bo ke pone kara di bo Hesus na bèrg- 
wensa dor di hasi floho? No hasi floho ni keda sin traha pasobra 
“si un hende no kier traha, no lagu'é kome tampoko.” 2 Tesaloni- 
sensenan 3:10b. 
Tempu ta difísil bèrdat, esei no tin duda. Ma e no ta duna nos 
motibu pa reklamá ni hasi floho. Mas bien laga nos ‘traha dam war- 
da awa’, ken sa ku kisas den futuro ta bini tempunan mas difísil? 


Hesus ta bo Hefe; sea kontentu ku loke bo tin i traha dam war- 
da awa. 


Gilda Beukenboom-Sintjago 
Produkshon PGM 

12.00 Aktualidat: 
Miles Mercera 
13.00 Aki Bonaire: 
Win Anthony 
14.00 Herensia: 
Alvin Chacuto 
15.00 BAPA: 
Nelgenn Vrutaal (Pilot) 


16.00 Herensia Korsou: 
Virgilio Cesilio Sillé 
17.00 Aki Boneiru: 
Wilbert Josephia 
18.00 Herensia: 
Chamako Bembe ChichiTan 
19.00 BAPA: 
Guillaume & Shaedra 


20.00 Herensia Korsou: 
Aletta Alexander 
21.00 Aki Boneiru: 
Felipi Sint Jago 
22.00 Herensia St Eustatius: Maxwell (Maxi) Spanner 
23.00 BAPA: 
Elvis i Sur Magda 


Rincon City 


ta buska 
-1 magazijnbediender 


Mas inf. tel. nr. 795-2115 


Candy Candy Supermar- 
ket 


ta buska 
-1 manager assistant 


Mas inf. tel. nr. 795-2115 


KRALENDIJK-- Ju- 
nior Chamber International 
Young United Bonaire, JCI 
YUB, ta buska hóbennan 
entre 18 i 35 aña pa forma 
parti di e organisashon ku 
ta yuda na krea lidernan 
den komunidat. 
JCI YUB ta parti di e or- 
ganisashon Junior Chamber 
International) JCI. Ta un 
organisashon 
internasho- 


JCI YUB buskando hóbennan kla pa liderá 


nal ku tin mas di 100 aña 
di eksistensia. JCI ta re- 
presentá na mas di 500 pais 
rònt mundu ku ta trese ku 
tin un difersifikashon gran- 
di den kultura. 
Na Boneiru e orga- 
nisashon no ta unu desko- 
nosí. Den pasado Boneiru 
a sera konosí ku hóbennan 
prometedor ku por a gosa 
te dia di awe di e diferente 


benefisionan ku e orga- 
nisashon di JCI ta ofresé su 
miembronan. 
JCI ta un organisashon 
no gubernamental, i alabes 
independiente. E enfoke 
prinsipal ta pa krea lidernan 
den komunidat. Lider no 
mester ta solamente un per- 
sona ku ta liderá un orga- 
nisashon òf kompania, pero 
un lider ta tambe un perso- 


na ku por traspasá su kono- 
sementu na generashonnan. 
Den e periodo komo 
miembro di JCI, e enfoke 
ta riba 4 área di oportunidat 
komo miembro. 
Esakinan ta negoshi i 
empresario, 
konekshon 
internashonal, 
desaroyo 


personal i impakto riba 
komunidat por medio di 
proyektonan ku ta yuda ko- 
munidat. 
Pa mas informashon por 
skèn e kódigo qr, òf tambe 
bishitá JCI YUB su kuen- 
tanan di Facebook i Insta- 
gram. 

KRALENDIJK – Me- 
sora despues ku Sekretario 
di Estado Heijnen di medio- 
ambiente, a manda e rapòrt 
di Inspekshon di Biba i 
Transporte, ILT, tokante e 
otorgamentu di pèrmit, su- 
pervishon i mantenshon di 
lei, VTH, na Karibe Hu- 
landes pa Tweede Kamer, e 
gobièrnunan a publiká nan 
reakshon. 


Islanan a haña akseso na rapòrt devastador delantá 
Reakshon mesora tabata kla 
Esaki tabata kla, pasobra 
adelantá nan a haña akseso 
na e rapòrt. 
Kaminda 
Rijksdi- 
enst Caribisch Nederland 
(RCN), ainda a manda ko- 
munikado di prensa kamu- 
flá, Boneiru i Sint Eustatius 
no tabatin problema pa bisti 
i bistí penitensial. 
Kolegio Ehekutivo di 
Boneiru te asta ta atmití 


unda den práktika aktual e 
opstákulo ta: “Mester evitá 
metementu polítiko. Esaki 
ta na interes di e isla i su 
habitantenan, pa asina a- 
tendé kasonan igual tambe 
igual.” 
Saba ta bisa di ta gra- 
desidu pa e rapòrt, pero ta 
agregá di ta sorprendé dor 
di e tono fuerte i ta referí na 
e kòmplimèntnan ku e isla 


a haña durante bishita di e 
inspektornan. 
Remarkabel ta ku niun di 
e islanan ta bai den detaye 
riba e rekomendashonnan i 
ehekushon di e tareanan di 
VTH pa konstrukshon, me- 
dioambiente i naturalesa, di 
e tres entidatnan públiko, 
pa trese e servisio eksis- 
tensia bou di un servisio na 
Hulanda. 


Indikashon direkto di 
e investigashon tabata du- 
danan tokante e profesho- 
nalismo i independiente di 
otorgamentu di pèrmit, su- 
pervishon i mantenshon di 
lei na Boneiru. Riba petis- 
hon ei e anterior Gezagheb- 
ber Rijna, Heijnen a duna 
enkargo na ILT pa informá 
tokante e situashon na e tres 
islanan. 


KRALENDIJK – Hil- 
ma Hooker na Boneiru a 
resultá den e kuater mihó 
noufragio na mundu pa 
sambuyá na 2023. Noufra- 
gio di barku ta hasi pa un 
eksperensia eksitante pa 
hende ku gusta aventura i 
historia. 
Atraves i tempu noufra- 
gionan di barku a resultá 
den refnan artifisial, ku ko- 
ral kresiendo na banda di e 
kurpa di e barku i animal- 
nan marino landando rònt i 
den di e noufragio. 
Tin un kantidat inkreibel 
di noufragio di barku rònt 
mundu ku a bira sitionan di 
buseo fantástiko. A selek- 


Hilma Hooker entre e kuater 
mihó noufragio 


shoná un lista di noufragio 
di barku faborito pa desku- 
brí na 2023. 
1. MS Zenobia, Chipre 
MS Zenobia ta drumí na 
un profundidat di maksi- 
malmente 137 pia i tin un 
largura di 564 pia i ta im- 
preshonante 
pa 
sambu- 
yadónan eksplorá. 
E barku a hasi su biahe 
inougural for di Suesia pa 
Chipre na 1980, desafortu- 
nadamente e barku a yena 
ku awa i a tuma e desishon 
pa senk e barku na un di- 
stansia di un mia for di kos- 
ta di Larnaca. Danki Dios 
tur hende a bandoná e barku 
seif i awor ta konsider’é 


komo un di e mihó sitionan 
di buseo na mundu. 


2. SS Thistlegorm, 
Egipto 
Dilanti di kosta di Ras 
Muhammad, Egipto, por 
haña e noufragio di e barku 
SS Thistlegorm. E ta drumí 
na un profundidat máksimo 
di 98 pia, ku su punto di 
mas haltu na 52 pia i su lar- 
gura di 413 pia. 
Komo un barku di karga 
di stom, konstruí na 1940, 
SS Thistlegorm a sali for 
di Glasgow na 1941, ku un 
kargamentu di ekipo mili- 
tar durante Segundo Guera 
Mundial. A kalkulá e barku 


komo un barku di trupa i a 
bombardi’é momentu ku 
e tabata wardando riba es- 
kolta pa pasa dor di kanal 
Suez. 
Jacques Cousteau a re- 
deskubrí e noufragio di 
e barku na 1950 i desde e 
tempu ei sambuyadónan ta 
bai na e sitio pa sambuyá na 
un sitio di buseo inkreibel. 


3. USAT Liberty, Bali 
E noufragio di USAT 
Liberty na Bali definitiva- 
mente ta meresé pa ta riba 
e lista di e tòp noufragionan 
di barku na mundu. E barku 
ta drumí riba un banki di 
santu nèt 98 pia for di kosta 
i e tòp ta nèt 10 pia di pro- 
fundidat, miéntras e parti 
abou ta 98 pia, hasiendo 
esaki perfekto pa hendenan 
ku ta snòrkel i sambuyá. 
E barku a sobrebibí 
Promé Guera Mundial i 
despues a mand’é den Se- 
gun Guera Mundial ka- 
minda e torpedi’é dor di 
supmarino Hapones dia 11 
di yanüari 1942. E barku 
ta sosegá riba e bich pa 20 


aña, promé ku un erupshon 
volkániko na 1963 a mov’é 
pa awa mas plat i a bira un 
sitio di buseo hopi gustá 
desde e tempu ei. 


4. Hilma Hooker, Bo- 
neiru E noufragio di Hilma 
Hooker ta un di esnan mas 
fásil aksesibel na mundu. 
For di kosta por yega e 
barku ku ta drumí na un pro- 
fundidat di 236 pia largu, 
entre dos sistema di koral 
di ref riba un fondo di san- 
tu. E profundidat máksimo 
ta 92 pia, miéntras e tòp ta 
solamente 20 pia, hasiendo 
esaki un bunita oportunidat 
a snòrkel tambe. 
E noufragio di Hilma 
Hooker tin un historia ko- 
lorido. A arestá e kapitan i 
tripulashon na 1984 pa trata 
na hasi kontrabanda di dro- 
ga riba e barku i e doñonan 
di e barku nunka a bini di- 
lanti pa reklamá despues. 
E barku tabata den 
kondishon 
deplorabel 
i 
asina e tuma e desishon pa 
senk e barku pa krea un si- 
tio di buseo nobo. 


Rincon City 


ta buska 
-1 magazijnbediender 


Mas inf. tel. nr. 795-2115 


Candy Candy Supermar- 
ket 


ta buska 
-1 manager assistant 


Mas inf. tel. nr. 795-2115 

KRALENDIJK -- Wi- 
nair, den kolaborashon ku 
Aeropuerto Flamingo i 
Tourism Corporation Bo- 
naire (TCB), ta kontentu 
di anunsiá ku for di luna 
di yüli e ta inkluí Boneiru 
den su portafolio di des- 
tinashon, ku re-introduk- 
shon di buelo pa Boneiru 
for di Sint Maarten ku un 
eskala na Kòrsou. 
Djaweps i djadumingu 
tin dos buelo semanal for 
di i pa Sint Maarten. Ku 
e buelonan adishonal akí, 
Winair ta ofresé bishitan- 
tenan e posibilidat pa bi- 
aha sin inkumbiniensia for 
di Sint Maarten i e otro is- 
lanan pegá pa Boneiru. 
Tambe Winair ta ofresé 
komunidat Boneriano mas 
konekshon ku Kòrsou i 
mihó konekshon, sin inte- 
rupshon, ku Sint Maarten, 
Saba i Sint Eustatius. 
Na 
Princess 
Juliana 
International Airport na 
Sint Maarten Winair ta 
ofresé konekshon pa 15 
destinashon, en partiku- 
lar Saba i Sint Eustatius. 
E buelonan for di Bonei- 
ru ta ofresé pasaheronan 
konekshon riba e mesun 
dia pa e destinashonnan 
akí i vise vèrsa. 
Ku e avionnan ATR 


KRALENDIJK -- Den 
oranan di mardugá djabièr- 
nè 9 di yüni, Polis a para 
un vehíkulo riba Kaya 
Papa Cornes pa kontròl. 
Durante e kontròl a resultá 
ku e shofùr no tabatin su 
papelnan di seguro bálido 
i a haña un prosèsverbal pa 
esaki. 
Riba e mesun dia, alre- 
dedor di mitar di diesdos di 
mainta, Polis a para shofùr 
di un skuter riba Kaya Ka- 
ribe pa manehá sin hèlm 
bistí. El a haña un prosès- 
verbal pa esaki. 
Den oranan trempan di 
anochi, alrededor di 7’or, 
Polis a para shofùr di un 
outo riba Kaya Betico 


Diferente prosèsverbal pa violashon den tráfiko 


Croes en konekshon ku uzo 
di telefòn selular, miéntras 
ta manehá i el a haña un 
prosèsverbal pa esaki. 
Alrededor di mitar di 
diesun di anochi, Polis a 
para dos shofùr riba Kaya 
Libertador Simon Bolivar, 
pa manehá den direkshon 
prohibí. Tur dos a haña 
un prosèsverbal di kua un 
di nan a haña tambe un 
prosèsverbal pa manehá sin 
papel di seguro. 
Den oranan di mardugá 
di djasabra 10 di yüni, Po- 
lis a para dos diferente 
vehíkulo pa kontròl. Riba 
Kaya Nikiboko Sùit a para 
un vehíkulo pa kore den di- 
rekshon prohibí. Durante e 


kontròl a resultá ku e shofùr 
no tabatin su papelnan di 
seguro i a haña un prosès- 
verbal pa ámbos violashon. 
Mas despues, un pa- 
truya a topa un vehíkulo 
ku tabata kore ku velosidat 
haltu riba Kaya Bamba. Na 
promé instante e shofùr a 
neglishá e señal di Polis pa 
para, pero a para despues 
di un persekushon kòrtiku. 
Durante e kontròl, a resultá 
ku e shofùr no tabatin reibe- 
weis i tampoko papel di se- 
guro i a haña un prosèsver- 
bal pa ámbos violashon. 
Alrededor di 11’or di 
mainta, un aksidente entre 
dos vehíkulo a tuma lugá 
riba Kaya Nikiboko Nort. 


Durante kontròl riba doku- 
mentonan konserní, un di e 
shofùrnan a haña un but pa 
manehá sin reibeweis i sin 
seguro. Djasabra 10 di yüni 
alrededor di 6’or di atardi, 
Polis a para un vehíkulo riba 
Kaya Apelsina pa kontròl. 
Durante e kontròl, a resultá 
ku e shofùr tabata menor 
di edat i tabata manehá di 
e manera ei sin reibeweis. 
Ademas e vehíkulo no ta- 
bata sigurá. E shofùr a haña 
un prosèsverbal pa ámbos 
violashon. Tata di e menor 
di edat, tambe a haña un 
prosèsverbal pa laga e yu 
manehá. 
Algun ratu despues, al- 
rededor di mitar di shete di 


anochi, Polis a para un ve- 
híkulo den Centrumgebied 
pa uzo di telefòn, mién- 
tras ta manehá. E shofùr 
pa e motibu akí a haña un 
prosèsverbal. 
Mas despues, alrededor 
di mitar di nuebe di ano- 
chi, Polis a para shofùr di 
un skuter riba Kaya Andres 
Emerenciana pa manehá 
sin plachi number. Du- 
rante kontròl a resultá ku e 
shofùr no tabatin reibeweis 
i tampoko papel di seguro. 
E shofùr a haña un prosès- 
verbal pa tur tres violashon. 
A konfiská e skuter pa mas 
investigashon pa motibu 
di karakterístikanan sos- 
pechoso riba e skuter. 


Harbour Village Beach Club 
is looking for 
Maintenance Department 
PAINTER 


Professional preparing surfaces, mix paints for different 
needs, and apply them with brushes or rollers to fill. 


Harbour Village Beach Club 
Please send your CV via email to: 
spicon@harbourvillage.com 
Blvd. Gobernador N. Debrot 71 
Bonaire, Dutch Caribbean 


Re-introdukshon buelo pa Kòrsou i Sint Maarten ku Winair 


nobo, e ruta akí ta bira 
disponibel atrobe. Eksak- 
tamente 5 aña pasá na 
luna di yüli 2018, Winair 
a kuminsá ku buelo pa Bo- 
neiru. 
E avion ATR nobo di 
Winair ta ofresé 48 stul 
kómodo, tualèt, servisio 
durante buelo ku stewar- 
dess pa siguridat i komo- 
didat. Ta dura mas òf mé- 
nos dos ora pa biaha for di 
Kòrsou pa Sint Maarten. 
“Winair ta sumamente 
kontentu ku introdukshon 
di nobo di nos servisio- 
nan pa Boneiru,” segun 
deklarashon di sr. Cleaver, 
presidente i CEO di Wi- 
nair. Nos ta orguyoso ku 
nos ta e úniko kompania di 
aviashon ku ta duna servi- 
sio na tur 6 isla di Karibe 
Hulandes. Nan a suspendé 
nos buelonan pa motibu 
di Covid, pero Winair ta 
sigui hasi esfuerso pa e is- 
lanan den parti nort i parti 
sùit di Karibe, prinsipal- 
mente e islanan di Karibe 
Hulandes. 
“Nos ta kontentu di por 
anunsiá re-introdukshon di 
e buelonan pa Boneiru for 
di Kòrsou i Sint Maarten 
den kolaborashon ku Wi- 
nair. E kolaborashon akí 
ta ofresé un mihó konek- 


tividat i posibilidatnan di 
biahe sin inkumbiniensia 
pa bishitantenan di Sint 
Maarten i su islanan bisiña 
pa eksperensiá Boneiru 
su bunitesa. Banda di es- 
aki e ta ofresé komunidat 
Boneriano mihó konek- 
shon ku Kòrsou i aksesibi- 
lidat fásil pa Sint Maarten, 
Saba i Sint Eustatius. Nos 
tin tur konfiansa ku e ruta 
renobá akí ta kontribuí na 
kresementu i desaroyo di 
turismo den nos region,” 
segun Miles Mercera, di- 
rektor di TCB. 


Maarten van der Scheer, 
direktor di Bonaire Inter- 
national Airport, a bisa: 
“Nos ta hopi kontentu di 
mira Winair bèk na Aero- 
puerto Flamingo. Tin un 
demanda grandi pa konek- 
tividat entre e islanan i e 
buelo akí ta konektá ko- 
munidatnan, empresanan, 
amigunan i famianan, ku 
otro. Den hopi forma e 
ruta nobo ta duna servisio 
na komunidat boneriano. 
Spesialmente e biahe di un 
dia sin interupshon entre e 
islanan BES, tabata un pri- 
oridat pa Aeropuerto Fla- 
mingo i su pasaheronan.” 
E 
skema 
di 
buelo 
preliminar ta komo lo 


siguiente: 


Djaweps i djadumingu 
WM 803 St. 
Maarten 
– 
Kòrsou 
08.30 - 10.50 
WM 803 Kòrsou 
– Boneiru 11.30 
- 12.10 


WM 804 Boneiru 
– Kòrsou 12.40 
- 13.20 
WM 804 Kòrsou 
– St Maarten 14.00 
- 16.20 
Por reservá buelo di- 
rektamente serka Winair, 
òf agensia di biahe di pre- 
ferensia. 

Ta importante i interesante pa sa di unda nos a bini. Ken tabata nos ante- 
pasadonan? Den un seri di artíkulo BONERIANO ta iluminá orígen di fami- 
anan boneriano, basá riba un estudio hasí pa drs. John Schermer durante 
e periodo di 1993 te 2006. Despues el a pone resultado di su investigashon 
riba e wèpsait www.bonairefamily.com 
Introdukshon 
John Gerard Schermer 
a nase na Rincon, Bonei- 
ru, na aña 1935. Despues 
di risibí su enseñansa 
básiko na Boneiru, el a 
bai Kòrsou pa sigui HBS- 
B na Radulphus College, 
ku el a terminá na 1957. 
Na Hulanda John a op- 
tené su doktoral den bio- 
kímika na Rijksuniver- 
siteit Groningen (1975). 
Despues el a traha komo 
hefe di e departamentu 
‘Klinische Chemie’ di 
Landslaboratorium 
na 
Kòrsou. 
Na kuminsamentu di 
dékada nobenta John a 
kuminsá investigá genea- 
logia di famianan boneri- 
ano. Esaki a sosodé pa 
kuriosidat. Den su trabou 
na Landslaboratorium el 
a ripará ku na Boneiru 
tabatin hopi hende ku e 
enfemedat Rendu-Osler- 
Weber. 
E kuriosidat aki a 
pone ku John Schermer 
a bai studia e poblashon 
boneriano. El a kuminsá 
ta bishitá ‘Centraal Histo- 
risch Archief’ na Kòrsou. 
El a keda fasiná pa rike- 
sa di historia boneriano. 
Desde 1993 el a kuminsá 
profundisá den historia di 
famianan boneriano i his- 
toria en general. 
Durante tempu ku el 
a biba na Kòrsou John 
Schermer a bira miembro 
di direktiva di Stichting 
Vrienden Centraal Histo- 
risch Archief i di Stich- 
ting FAROW (Fundashon 
Antilliana 
Redu-Osler- 
Weber). Na Boneiru e ta- 
bata miembro di direktiva 


di ‘Stichting Ensiklopedia 
di Boneiru’. 


Investigashon 
Na 2007 John Scherm- 
er a presentá e wèpsait 
www.bonairefamily. 
com. Na e okashon ei el a 
skirbi: “Ku e promé ver- 
shon di e website aki mi 
ke kompartí ku komuni- 
dat boneriano i tur otro 
interesado 
e 
resultado 
di un investigashon ge- 
nealógiko ku mi hasi du- 
rante e periodo di 1993 
- 2006. Despues por sigui 
otro vershon ku tal bes 
otro interpretashonnan. Ta 
mi deseo pa e wèpsait aki 
sirbi komo un plataforma 
di idea tokante e boneria- 
no i su historia i ku kualke 
vershon ku sigui despues 
lo kontribuí na un aser- 
kamentu mas ophetivo di 
historia di Boneiru.” 
E publikashon aki ta 
konsistí di dos parti: 
1. Nòmber di tur ha- 
bitante di Boneiru entre 
aña 1700 te 1900. 
2. Desaroyo di fami- 
anan boneriano. 
E investigashon a keda 
hasí únikamente ku do- 
kumentonan 
outéntiko 


di archivonan di Archivo 
Nashonal na Kòrsou, het 
Nationaal Archief na Den 
Haag (anteriormente Al- 
gemeen Rijksarchief) i 
Registro Sivil di Boneiru. 
Datonan di katibu di 
WIC ta saká for di lista 
di inventario di katibu di 
West-indische Compag- 
nie na Rijks Archief na 
Den Haag. 
Datonan di persona 
liber i di katibu ku a atkerí 
nan libertat ta saká for di 
Registro di nasementu, 
matrimonio i fayesimentu 
na Boneiru entre añanan 
1830 i 1900. 
Datonan di e katibunan 
di rei (gobièrnu) i di shon 
(partikulir) ta saká for di 
korespondensia ku Mi- 
nisterio di Kolonia wardá 
na Archivo Nashonal na 
Kòrsou. 


Schermer ta remarká 
ku no a hasi uzo di inter- 
pretashon di personanan 
ku a studia i publiká e 
materia aki den pasado, 
di kual mester menshoná 
Dr. J. Hartog, R.H. Nooi- 
jen o.p. i e tantísimo pu- 
blikashonnan di siudada- 
no Bòi Antoin. 


Nòmber entre añanan 
1700-1900 
E promé parti aki ta 
duna e genealogia di e 
pueblo boneriano den e 
promé siglonan (1700- 
1900) i ta repartí den kua- 
ter kategoria di famia. 
A Katibu di Westin- 
dische Compagnie (WIC) 
B Katibu di gouverne- 
ment 
C Katibu di partiku- 
liernan 
D Habitante liber na 
Bonaire 
1700 te ku 1791 
1800 te ku 1863 
1800 te ku 1863 
1800 te ku 1900 
A. Ta repartí e pro- 
mé kategoria, katibunan 
di WIC den 4 grupo: 
1. Katibunan ku a 
forma famia i asina pone 
base pa e komunidat di 
Boneiru. 
2. Katibunan ku du- 
rante e periodo aki a ser 
kumprá. 
3. Katibunan ku 
nòmbernan original di Af- 
rika. 
4. Katibunan ku 
nòmber krioyo. 
B. Ora WIC a stòp 
di eksistí na 1791 nan a 
pasa tur nan katibunan pa 
Gobièrnu i ta p’esei tam- 
be ku nos ta haña e kati- 
bunan aki te na 1863 riba 
e listanan di inventario di 
Gobièrnu. 
C. E di tres katego- 
ria ta katibu di Shon. Na 
aña 1863, na momentu 
di abolishon di sklabitut, 
tur doño di katibu a risibí 
un suma di 400 florin di 
Gobièrnu pa kada katibu. 
D. E último kategoria 
ta personanan ku despues 
di 1791a haña pèrmit di 
Gobièrnu pa establesé na 
Boneiru. 


Método di trabou 
Pa yega na e pu- 
blikashon di famianan 
mester a saka kada per- 
sona for di tres diferente 
registro pa konstruí un 
solo Registro di Persona. 
Den Registro di Per- 
sona kada persona ta ser 


identifiká ku un òf mas 
fecha, por ehèmpel di na- 
sementu, matrimonio òf 
fayesimentu. 
Uzo di kòmpiuter ta- 
bata indispensabel, mas di 
dies mil nòmber, pa yega 
na e Registro di Persona. 
Mester tene kuenta ku e 
echo ku ta identifiká kada 
persona ku un òf mas dato 
di e registronan di Bonei- 
ru; seguidamente e ta ser 
identifiká den relashon ku 
su famia. Pues un persona 
su so, sin famia, ni maske 
e tabatin un funshon im- 
portante den servisio di 
WIC manera comman- 
deur òf opzichter, tòg no 
ta aparesé den e sistema. 
Tin 
vários 
nòmber 
den e tres registronan 
menshoná di kual no tin 
sufisiente 
informashon, 
konsekuentemente por lo 
pronto no por a inkluí nan. 


Desaroyo di famianan 
boneriano. 
Método di trabou pa e 
di dos parti. Pa e parti aki 
a hasi uzo di korespon- 
densia entre funshonari- 
onan i nan superior den 
kual nan ta duna kuenta di 
nan tarea. 
Lista 1. Relato di kap- 
tan i médiko bordo di 
barkunan ku a transportá 
katibunan pa nos region. 
Lista 2. Plantashinan di 
Kòrsou, kantidat di katibu 
i krio di bestia. 
Lista 3. Fayesimentu di 
katibunan. Lista 4. Algun 
katibu i nan trabou ehersé 
na Kòrsou na aña 1722. 
Lista 5. Katibunan di 
Boneiru na aña 1744. 
Lista 6. Katibunan na 
Kòrsou na aña 1855 di 
kual mayoria ta di Bo- 
neiru. 
Journal di comman- 
deurnan despues di 1828. 
Relatonan 
anual 
di 
diferente commandeur. 
Korespondensia 
ku 
Minister di Kolonia na 
Hulanda. 
Edishonnan di Cura- 
çaosche Courant for di 
1822. 


NOS FAMIANAN BONERIANO 
(1) 
Investigation: drs. John Schermer 
kompilashon: Boi Antoin 

KRALENDIJK – In- 
vitadonan den e dos pro- 
gramanan Herensia e siman 
aki na Bonaire.tv ta Harry 
Croes di Aruba i Virgilio 


Herensianan pa e siman aki 
Virgilio Sillië i Harry Croes 


Sillië di Kòrsou. Harry 
Croes ta entrevistá pa Bòi 
Antoin i Virgilio Sillië pa 
Chon Theodora. 
Harry Croes ta un íkono 


na Aruba riba vários tereno, 
spesialmente kultura i i de- 
porte. El a marka su nòm- 
ber den e deporte di bok- 
seo, pero tambe embolbí 
ku selebrashonnan kultural 
riba e isla ei. Bòi Antoin 
huntu ku e tim di grabashon 
di Biblioteca Nacional Aru- 
ba, konsistiendo di Robby 
Solognier i Alex Koolman, 
a bishitá Harry Croes na su 
kas den área di Santa Cruz 
pa a graba dos programa 
Herensia, di kua un di nan 
a pasa kaba. 
Mientrastantu 
Chon 
Theodora tabata na Kòrsou 
i aya a entrevistá Virgilio 


Sillië, kende tin hopi kos di 
konta. E programa ku Vir- 
gilio Sillië a kuminsá pasa 
ayera 12or di mèrdiaa, ku 
ripiti-shon awe tardi 4'or i 


djabièrnè pa 8'or di anochi. 
Harry Croes ta kuminsá 
pasa djasabra pa 12'or di 
mèrdia ku diferente ripiti- 
shon. 


KRALENDIJK- Famia di Boi Melaan a reuní na su kas pa selebrá kumpleaño di e 
norteño aki. Boi Melaan a hasi 76 aña i su sernan kerí a selebr’é en grande. Habitantenan 
di Nort’i Saliña konosé Boi Melaan komo un gran futbolista di e tim Estrellas tempu e 
tabata hóben. Tambe un hòmber ku gusta músika, asina e tabata toka i kanta den e grupo 
Los Norteños. Boi Melaan sigur ta un hòmber di laman ku hopi amor pa piskamentu. E 
potrètnan ta duna un impreshon di e selebrashon. 


Boi Melaan a hasi aña 


KRALENDIJK -- Dja- 
mars 13 di yüni a drenta 
keho di kiebro den un kas 
situá na Kaya Saturnus. En- 
tre mitar di seis di atardi i 


Kiebro den kas 


mitar di diesun di anochi, 
deskonosínan a kibra dren- 
ta i a bai ku entre otro sèn 
kèsh. 
Ta investigando e kaso. 


KRALENDIJK -- Den 
oranan di mardugá djasa- 
bra 10 di yüni, un patruya a 
para un vehíkulo riba Kaya 
L.D. Gerharts pa kontròl. A 
resultá ku e shofùr tabata 
bou di influensia di alko- 
hòl i a detené. Ta trata di un 
hòmber di inisial E.K.Q.L. 
di 41 aña di edat. 
Riba e mesun dia, alre- 
dedor di mitar di dies di 
anochi, Sentro di Notifi- 


Detenshon pa kore fuma 


kashon a haña notifikashon 
tokante un shofùr ku pro- 
bablemente ta bou di influ- 
ensia di alkohòl riba Kaya 
Thomas Marchena. 
Algun minüt despues, un 
patruya a topa ku e vehíku- 
lo i despues di un kontròl a 
detené e hòmber di inisial 
J.F.O. di 64 aña di edat, en 
konekshon ku manehá bou 
di influensia. 

KRALENDIJK 
– 
E siman aki elenko i 
téknikonan di filmashon 
a invadí e kas konosí 
komo Kinta Nini na Ni- 
kiboko, na unda Papa 
Statia i su famia a biba, 
relashoná ku filmashon di 
e pelíkula ‘Mamadú’, un 
produkshon 
boneriano. 
Ini Statia, nieta di Antoli- 
na (Nini) Reina ta sinti su 
mes bon i orguyoso ku a 
skohe e kas históriko aki 
pa grabashon di un parti 
di e pelíkula. 
Segun Ini Statia, e ta 
kere ku e parti mas bieu 
di Kinta Nini ta di 1895. 
“Asina nan a yega di bisa 
mi. Pero riba trapi di e 


Kas di kasi 130 aña bieu 
Kinta Nini invadí pa elenko di Mamadú 


renbak tin e fecha di kon- 
strukshon di e renbak, ku 
ta 22 di òktober 1920. 
Segun mi e ta skirbí den 
letra di Shon Coco, mi 
welo, kasá di Nini. Ke 
men, e kas i sigur e ren- 
bak tin sigur mas ku 100 
aña. E renbak ta konstruí 
promé ku mi mama a 
nase.” Di akuerdo ku Ini 
Statia, e ta haña henter e 
proseso di produkshon 
di pelíkula masha intere- 
sante. “Tur hende ta asina 
dediká i serio den nan 
trabou. Kada un ku nan 
parti. Mi ta sinti mi or- 
guyoso pa e produkshon 
boneriano akí ku a buska 
hende profeshonal di otro 


kaminda pa yuda perfek- 
shoná e kalidat. Ta ma- 
sha interesante kòmbersá 
ku nan.” Papiando ku e 
personanan aki Ini Statia 
a komprondé ku hopi di 
nan a traha den produk- 
shon internashonal i nan 
ta traha ku hopi rèspèt 
pa hende i kultura di Bo- 
neiru. Banda di nan tin 
otro hende hóben lokal 
enbolbí ku ta kue ekspe- 
rensia di e forma akí. Ami 
mes ta masha gradisí i or- 
guyoso ku nan a skohe 
Kinta Nini komo filmset. 
Chapeau i petje af pa tur 
enbolbí!” 


KRALENDIJK 
-- 
Alrededor di mitar di 
diesun di anochi djasa- 
bra 10 di yüni, Sentro di 
Notifikashon a haña no- 
tifikashon di un persona 
fuma i no deseá na un bi- 
bienda na Kaya Kamari. 
Na momentu ku Polis 
a pidi e persona no de- 
seá pa bandoná tereno di 
e kas, el a bira agresivo 
kontra polis, a insultá nan 
i agredí nan físikamente. 
Miéntras ku polis tabata 
detené e hòmber, un di 
dos sospechoso a bini i 
purba stroba detenshon 


Detenshon pa uso 
di violensia 


di e promé sospechoso, 
dor di uza violensia físiko 
kontra e agentenan. 
A detené ámbos hòm- 
ber. A detené e promé 
sospechoso, e hòmber di 
inisial N.R.C. di 46 aña 
di edat pa delito kontra 
órden públiko, insulto, 
maltrato i delito kontra 
libertat personal. A detené 
e di dos sospechoso, e 
hòmber di inisial J.M.F.P. 
di 21 aña di edat, pa deli- 
to kontra órden públiko i 
maltrato. 
Kuerpo Polisial Ka- 
ribe Hulandes no ta tolerá 


niun tipo di violensia 
ferbal, òf físiko kontra 
su agentenan. Aparte 
di detenshon pa e deli- 
tonan kometé, e agen- 
tenan tin tur derecho pa 
entregá un keho kontra e 
sospechoso pa kualkier 
forma di maltrato ku nan 
ta eksperensiá tantu ku 
unifòrm, òf sin unifòrm. 
Un 
komportashon 
trankil di un i tur durante 
kontròl i na momentu di 
konstatá violashon, ta 
kondusí na un solushon 
pasífiko ku ta deseabel 
pa un i tur. 

KRALENDIJK -- Art 
Culture Education Founda- 
tion ta kontentu di anunsiá 
ku mas skol básiko a firma 
e akuerdo di edukashon 
kultural artístiko di kalidat, 
EKADK. 
Kolegio 
Kristu 
Bon 
Wardador, Kolegio Strea 
Briante, Kolegio Rayo di 
Solo, Basisschool Het Ko- 
raal, Basisschool Aqua- 
marine i Basisschool De 
Pelikaan, a firma e akuerdo 
di kolaborashon, kaminda 
nan ta bai traha huntu pa in- 
trodusí un programa struk- 
turá di arte i kultura den e 
aña eskolar nobo. 
EKADK 
ta 
trahando 
duru riba e asina yamá 
mapa kultural, kaminda ku 
provedornan di arte i kul- 


Mas skol básiko ta firma akuerdo EKADK 


tura por inskribí nan mes 
pa duna lès. Esaki ta bai 
sosodé den koperashon es- 
trecho entre e grupo di guia 
di EKADK, liderá pa di- 
rektor di ACE Foundation, 
Segni Bernardina, e kor- 
dinadó kultural interno di 
kada skol i e provedornan 
di arte i kultura. 
Ta asina ku ya EKADK 
ta konta ku algun artista i 
lider kultural i ya a inskribí 
nan mes pa e proyekto. Nan 
ta trahando riba nan plan di 
lès ku mester aprobá dor di 
EKADK. Despues di esaki 
nan ta kla pa kuminsá duna 
lès. 
Naturalmente e proyek- 
to ainda ta den su infansia i 
mester di hopi guia segun e 
ta madurá. “Den e trayekto 


aki nos lo duna e coach- 
nan i skolnan e guia ku nan 
mester i kada dos luna tur 
skol ta bin huntu pa evaluá 
e desaroyo di e proyekto,” 
Bernardina ta enfatisá. 
Pronto ta lansa e website 
di Mapa Kultural, kaminda 
skolnan por mira e asina 
ofresedónan di kultura ku 
ta tur e personanan ku ta 
ofresé lès i tayer riba tereno 
kultural artístiko. Aki por 
pensa riba lèsnan di kan- 
to, baile, instrumentonan, 
kushiná, diseño folklóriko 
i mas. E plataforma akí 
ta konektá e skolnan i e 
ofresedónan di arte i kul- 
tura, mas fásil. 
E plataforma ta habrí pa 
otro instansianan ku tambe 
ke hasi uso di dje. 

KRALENDIJK -- Un 
delegashon di Boneiru a 
partisipá na Konferensia di 
Asosashon di Estudio Ka- 
ribense 2023, di 5 pa 9 di 
yüni na St. Croix, Islanan 
Virgines. Esaki tabata un 
evento históriko, ya ku ta 
pa promé biá e isla di Bo- 
neiru a keda representá. 
E tim di Bonaire Human 
Rights (BHRO), representá 


Pa Caribbean Studies Association 
Bonaire Human Rights honrá ku galardon 


pa Davika Bissessar Shaw i 
James Finies di Nos ke Bo- 
neiru bèk (NKBB), a hasi 
presentashon i a papia na 
nòmber di pueblo di Bo- 
neiru i e organisashonnan 
BHRO, NKBB i Move- 
mentu pa Kambio. 
Asosashon di Estudio 
Karibense, CSA, ta un or- 
ganisashon independiente 
profeshonal dediká na pro- 


moshon di estudionan Ka- 
ribense desde un punto di 
bista multi disiplinario i 
multi kultural. E ta e prin- 
sipal asosashon di aka- 
démikonan i profeshonal- 
nan trahando den region di 
Karibe, inkluyendo Améri- 
ka Sentral i e kosta Kari- 
bense di Sur Amérika. 
E fundadónan di CSA ta 
Dr. Simon B Jones- Hen- 


drickson, bibando na St 
Croix i Dr. Roland Peruse 
(e.p.d.). Nan liderazgo a 
enkurashá i motivá interes 
pa mas ku 300 Karibeño pa 
formalmente djòin huntu, 
krea i funda na 1974 e kon- 
ferensia anual di CSA. 
E konferensia CSA 2023 
na St. Croix ku e tema e 
aña aki ‘Transformando 
nos Karibe’, ta marka e di 
49 aniversario i awor tin 
mas ku 1100 miembro. 
Kada aña ta organisá e kon- 
ferensia na un diferente 
pais. E aña akí ta pa promé 
biá den 47 aña ku a tene e 
eksepshonal 
konferensia 
na Universidat di Islanan 
Virgenes, Ay Ay St. Croix, 
bou di firme liderazgo di 
distinguido Dra. Chenzira 
Kahina Davis, presidente di 
Asosashon di Estudio Kari- 
bense. 
E delegashon Boneria- 
no tabatin un tempu hopi 
fruktífero 
i 
produktivo, 
eksponiendo e desigualdat 
sosial di Boneiru debí na 
numeroso violashonnan di 


derechonan humano di par- 
ti Hulanda. 
E delegashon Boneriano 
un biá mas a pusha i stim- 
ulá konsiensia mundial riba 
akshonnan severo inhu- 
mano di Gobièrnu Hulan- 
des, manera maneho di imi- 
grashon habrí pa migrashon 
masal di Hulandesnan ku 
tambe por vota den 90 dia 
despues di nan yegada, kre- 
ando un fenómeno di ko- 
lonialismo di pueblo den 
siglo 21, depopulando i 
desplasá e Bonerianonan i 
hasi nan minoria riba nos 
mes isla. 
Degradando 
hefenan 
lokal di departamentonan 
i remplasá nan ku Hulan- 
desnan importá enfatisando 
ku desde e disolushon di 
Antia Hulandes ku mas di 
50% di e poblashon a keda 
pushá bou di liña di pobre- 
sa, etc. 
E echonan aki a keda 
presentá na mundu durante 
e evento tan sperá pa kual a 
haña sosten di e oudiensia 
global. 

Awèl si, luna pasá ta yen fan- 
fara tabatin. 
Nos ta yegando Dia di Tata. 
Ta mi idea òf ta manera 
ketu. 


KRALENDIJK – Hen- 
denan ku tabata move na 
kosta ayera mainta tempran 
a mira un ekspektákulo 
straño riba laman ku dos 
barku. Por a ripará ku al- 
gun straño lo por a soso- 
dé. 
Fotógrafo/kolaboradó 
di 
BONERIANO 
Joëla 
Kroonstadt a tuma nota di e 
bista aki i a inmotalisá loke 
tabata pasando. 
Kapitan di haf Gunther 
Flanegin, puntrá pa ko- 
mentario, a splika ku nan 


Ekspektákulo den bahia 
Lots den treinen pa hinka barku 


‘Junior Loods, tabata den 
treinen na e momentu ei. 
“Komo ku tabata su promé 
trep nos a simulá ku motor 
di e barku no tabata traha 
ful bon. Tabatin mas kos 
ku no tabata traha bon na 
e barku. Pues nos a simulá 
esaki.” 
Pekuliar 
ta 
ku 
e 
‘lineboat’ Patricia sí a daña 
di bèrdat durante e treinen. 
Segun Flanegin, esei sí no 
tabata planeá. 

AVIASHON 


KRALENDIJK – Un 
Airbus A330 di EVA Air i 
un mesun tipo di avion di 
Thai Airways, a dal den 
otro djasabra ku a pasa na 
Tokio Haneda Airport. 
Ámbos 
avion, 
segun 
informashon di Flightra- 
dar24, banda di 11’or ora 
lokal, tabata na kaminda 
pa e pista pa lanta buelo. 
E A330, ku registrashon 
B-16340 di EVA Air, tabata 
na punto di lanta pa Taipei, 
Taiwan, miéntras e otro ku 
registrashon HS-TEO, ta- 
bata na inisio pa un buelo 
pa Bangkok, Tailandia. 
Djis promé ku e pista di 
despehe, e dos avionnan lo 
a bin den kontakto ku otro. 


Choke entre dos Airbus A330 


Kon esaki a sosodé, ainda 
no ta konosí. 
Tantu e A330 di EVA 
Air komo esun di Thai Air- 
ways, a regresá bèk via di e 
pista di aterisahe na plata- 
forma. 
Un pasahero kende ta- 
bata na bordo di e promé 
avion, a bisa ku e choke a 
tuma lugá momentu ku e 
A330 tabata wardando pa 
lanta. Un parti di e hala di 
e avion di Thai Airways a 
kibra. 
Riba media sosial video 
i imágen a bai rònt. Riba e 
fotonan por mira ku ámbos 
avion a pará ketu na e in- 
tersekshon. 
E video ta mustra kon e 


hala di A330 di Thai Air- 
ways dor di e posibel choke 
a kibra. E otro pistanan sí 
a keda den uso. Apesar di 
esei, algun buelo a sufri re- 
traso. 
Despues di e insidente, 
Thai Airways a regla dos 
avion pa e pasaheronan tòg 
por a bai Bangkok. 
E kompania a buska un 
avion di All Nippon Air- 
ways i Japan Airlines. 
E A330 en kuestion a 
bula un dia despues pa e 
kapital di Tailandia. 
Segun Flightradar24, un 
dia despues ainda e avion di 
EVA Air no tabata den es- 
tado pa bula pa Tapei. 


KRALENDIJK – Gabi- 
nete ke pa Schiphol redusí 
e kantidat di buelo. Johan 
Lundgren, hòmber tòp di 
EasyJet, ta pensa ku esaki 
netamente no ta e manera 
pa durabilidat. 
Lundgren tin problema 
prinsipalmente pa e manera 
kon Gabinete ta atendé ku 
e efektonan negativo di avi- 
ashon. E ta pobresa intele- 
ktual, sí bo no tin ningun 
solushon pa e problema i pa 


EasyJet: “Hulanda úniko pais kaminda tin diskushon” 


bai hasi ménos. Netamente 
nos mester hasi mas pa 
solushoná e problemanan. 
Schiphol ta e úniko aero- 
puerto i Hulanda e úniko 
pais kaminda tin diskushon 
momentu ku no ta trata di 
durabilidat, pero tokante 
kapasidat. Esaki ta apsur- 
do. Na mayoria otro pais ta 
mira na medidanan ku tin 
efekto direkto riba durabi- 
lidat di aviashon, kaminda 
e bista ta keda pa biahero 


i ekonomia, Lundgren ta 
bisa. 
Diferente kompania di 
aviashon no ta di akuerdo 
ku krempmentu di Schi- 
phol, kaminda ke baha e 
kantidat di moveshon di 
bula ku 60 mil. Entre otro 
KLM, Transavia, EasyJet, 
Corendon, Delta i TUI, a 
entamá kaso hudisial i ku 
éksito. Hues a sentensiá ku 
Gobièrnu a disidí inkorek- 
tamente pa laga ménos bue- 
lo sali for di e aeropuerto. 
Lundgren ta pensa ku 
esaki ainda no tin solushon 
na bista. Na lugá di traha 
huntu, na Hulanda, Gobièr- 
nu, Schiphol i e kompa- 
nianan di aviashon, ta pará 
kontra otro. 


KRALENDIJK – Un 
Airbus A330 di Jet2 o- 
bligatoriamente mester a 
keda un dia mas na suela, 
pasobra e temperatura den 
e avion promé ku salida 
for di Tenerife, a kuminsá 
subi. 
E A330 ku registra- 
shon G-VYGM, djaluna 
último tabata na punto 
di lanta buelo direkshon 
Manchester, momentu ku 
e temperatura na bordo a 
kuminsá subi. Motibu pa 
esaki tabata un èrko de- 
fekto. 
E pilot a pone e pasa- 
heronan na altura ku tin 
problema ku e motor i ku 
téknikonan tabata hasien- 
do intento pa solushoná e 
defekto. Seguidamente e 
pasaheronan a keda sintá 
dos ora den e avion. Nan 
a kompará e situashon ku 
un kashi di kultivo. 
E intrankilidat bou di 
e pasaheronan a subi mo- 
mentu ku tempu tabata 
pasa. E temperatura den e 


‘Efekto di dominó’ despues di anulashon 
buelo Airbus A330 


avion a subi. Tur hende a 
bira intrankil i muchanan 
tabata yora. Hendenan 
tabata grita e personal di 
kabina ku no tabata ke pa 
nan bandoná e avion. 
Despues di dos ora, a 
salba e pasaheronan for 
di nan sufrimentu. Se- 
guidamente nan a kana 
bai direkshon di e termi- 
nal, kaminda ainda nan 
mester a warda promé ku 
Jet2 a bini ku solushon. 
Den kareda di 4’or di 
mardugá, e víktimanan a 
bin tende ku a ofresé nan 
un hotèl i ku su siguiente 
dia nan lo bolbe bula. 
E tabatin un ‘efekto 
di ‘dominó’ riba tur kos. 
Ta e intenshon ku nos 
mester bolbe bai traha i 
e muchanan bai bèk skol, 
un pasahero a bisa. 
Segun Flightradar24, 
a anulá e buelo di A330 
i e avion a bula un dia 
despues banda di 5’or ora 
lokal bèk pa Manchester. 


Bo tabata sa? 


Ku e islanan galapagos ta 
forma e archipiélago di kólòn 


15 
Djaweps 15 yüni 2023 


ARUBA 
KÒRSOU 


WILLEMSTAD— 
Polis mester a bai Cu- 
baweg pa un kaso di 
ladronisia ku tabata tu- 
mando lugá. Tabata dja- 
mars 13 di yüni ku den o- 
ranan di mèrdia ku a risibí 
e notifikashon i dirigí un 
unidat na e sitio. 
Na yegada di e uni- 
dat a yega sorprendé dos 
hòmber nèt na momentu 
ku nan tabata kometé la- 
dronisia. A logra detené 
un di e dos sospechosonan 
i e otro sospechoso a logra 
hui. 
Despues di un búskeda 
den e área polis a señalá 


WILLEMSTAD-- 
Relashoná ku ladronisia 
di outo ku a tuma lugá dia 
9 mei den e área di Brak- 
keput, polis a realisá un 
detenshon. 
Kontinuando ku e in- 


WILLEMSTAD-- 
E 
deklarashon final (‘Con- 
cluding Statement’) den e 
rapòrt ku Fondo Monetario 
Internashonal (IMF) a pu- 
bliká fin di mei último, ta 
indiká ku den 2022 Kòrsou 
a konosé un kresementu al- 
rededor di 6,5% di Produk- 
to Interno Bruto (GDP). Es- 
aki sin mas ta un desaroyo 
ku Minister di Desaroyo 
Ekonómiko, señor Ruisan- 
dro Cijntje ta sumamente 
orguyoso di dje. Prinsipal- 
mente mirando ku esaki ta 
mustra ku e maneho ku el 
a bin ta implementá huntu 
ku su ministerio pa reku- 
perashon ekonómiko, ta 
dunando resultado riba té- 
rmino relativamente kòr- 
tiku. For di e pronóstiko 


Rapòrt di IMF ta indiká; 
Kòrsou den proseso di rekuperashon 


di IMF riba aña 2022, por 
konkluí sin duda ku Kòrsou 
su ekonomia ta den proseso 
di rekuperashon. Den aña 
2023 tambe IMF ta spera 
ku tantu ekonomia komo 
inflashon lo sigui krese 
aunke ménos fuerte ku den 
aña 2022. 
E kresementu di aproksi- 
madamente 6.5% di Kòr- 
sou su Produkto Interno 
Bruto ta relatá pa gran parti 
na un kresementu supstan- 
sial den e sektor turístiko 
i invershonnan privá. Den 
2022 Kòrsou a registrá un 
kantidat di alrededor 490 
mil turista di estadia ku a 
keda na Kòrsou un ekiva- 
lente di 4.6 mion anochi. 
Si kompará e sifranan aki 
ku aña 2021, ta trata di un 


kresementu di respektiva- 
mente 85% i 64% den 2022. 
MEO ta den fase di imple- 
mentashon di un Strategia 
Nashonal di Eksportashon 
pa Kòrsou (NES) ku ta 
enfoká riba seis diferente 
área for di kua Kòrsou por 
eksportá tantu produkto 
komo servisio. Echo ta, 
ku turismo ta un di Kòr- 
sou su produktonan di 
eksportashon di mas grandi 
te ku awor. Maneho aktual 
di Minister Cijntje huntu ku 
MEO, ta dirigí riba un Plan 
Nashonal di Rekuperashon 
Ekonómiko. E plan ta am- 
plia riba e diferente áreanan 
di maneho ku tin ku resultá 
den progreso, prosperidat i 
rekuperashon pa e komuni- 
dat di Kòrsou. Plan Nasho- 


nal di Rekuperashon ta 
inkluí un plan di invershon 
tantu riba término kòrtiku, 
medio komo término largu. 
Huntu ku e Plan di Re- 
kuperashon ta trahando riba 
medidanan struktural ku lo 
ehekutá bou di e trayekto di 
‘Landspakket’ pa por krea e 
kondishonnan nesesario pa 
yega na desaroyo berdade- 
ro i duradero. 
Un desaroyo ku a bini ta 
manifestá su mes ta e de- 
saroyonan rondó di preis 
di tantu kombustibel komo 
komestibel den aña 2022. E 
desaroyonan a bin ta pusha 
Kòrsou su tasa di inflashon 
na un nivel rèkert den e aña 
tras di lomba, kousando 
tambe un efekto negativo 
riba e forsa di kompra di 
e konsumidó. E inflashon 
den 2022 tabata esun di 
mas haltu ku Kòrsou a ko- 
nosé despues di mas o mé- 
nos 42 aña. 
Loke hopi no ta para ketu 
na dje ta, ku mas di 60% di 
Kòrsou su inflashon ta im- 
portá i dor di esaki Gobièr- 
nu di Kòrsou no tin muchu 
influensia riba e inflashon 
akí. Loke si Gobièrnu ta 
trata na hasi ta, pa hasi lo 


máksimo pa purba mitigá e 
efektonan di esaki pa e kon- 
sumidó. Por ehèmpel den 
aña 2022 a logra mitigá e 
inflashon levemente dor di 
e.o. mitigá e efekto di pre- 
isnan relativamente haltu di 
kombustibel i introdukshon 
di kòntròlnan adishonal i 
komparashon di preis di in- 
spekshon ekonómiko riba 
komestibel. 
Mientrastantu, e maneho 
pa sektor turístiko ta dirigí 
na sigui diversifiká e sektor 
aun mas dor di entre otro 
alkansá merkadonan dife- 
rente ku un balor agregá 
haltu i stimulá mas inver- 
shon turístiko. Ya kaba por 
nota ku e kantidat di turista 
di estadia den e promé lu- 
nanan di 2023 a bin ta sur- 
pasá e sifranan di e añanan 
anterior i esaki sin mas ta 
resultadonan di trabounan 
duru ku e sektor a bin ta 
hiba. Durante bishitanan 
den eksterior, Minister Ci- 
jntje a bin ta traha duru 
tambe pa atraé mas vuelo 
pa bula riba e ruta lokal i 
esaki sigur lo tin efektonan 
positivo den e sektor turí- 
stiko i desaroyo ekonómiko 
di Kòrsou. 


Dos detenshon relashoná 
ku ladronisia 
un vehíkulo den kua taba- 
tin un hòmber sintá, ward- 
ando riba e dos sospecho- 
sonan. 
For di e investigashon 
preliminar a sali na kla ku 
dos sospechoso mester a 
kibra drenta den e kas via 
di un bentana. 
Na e sitio a detené e 
hòmbernan 
sospechoso 
J.M.T., di 28 aña di edat i 
W.F.W., di 58 aña di edat 
ámbos nase Kòrsou. 
A konfiská e vehíkulo, 
pertenensianan proseden- 
te di e ladronisia i artíku- 
lonan ku ta di importansia 
pa e investigashon. 


Detenshon pa ladronisia di outo 


vestigashon, djamars 13 
yüni tim ku ta investigá 
ladronisia di vehíkulo, a 
hasi detenshon di e hòmber 
S.S.O., di 25 aña nase na 
Kòrsou. 
Detenshon di e sos- 


pechoso a tuma lugá den 
área di Zeelandia. 
A presentá e sospecho- 
so dilanti di un fiskal ouk- 
siliar ku a ordená su en- 
karselamentu pendiente 
di mas investigashon. 


WILLEMSTAD-- Djaluna 12 di yüni Komishon fiho di Enseñansa, Siensia, Kul- 
tura i Deporte a deliberá ku “Foundation Fair Educational Chance (FFEC)” i Univer- 
sidat di Kòrsou riba resultado di e investigashon “Belasting van Ouders met kinderen 
in het funderend Onderwijs op Curaçao”. 


Komishon di enseñansa 
A deliberá ku FFEC 

UTRECHT – Un nóu- 
frago ku djaluna anochi a 
saka for di Vinkeveense 
Plassen i hibá hospital, a 
muri. Ta trata di un hòmber 
di 21 aña di Amsterdam, 
kende a trata na salba un 
hòmber franses di 25 aña. 
Seguidamente 
e 
mes 
a hañ’é den problema i a 
hoga. E hòmber franses ai- 
nda ta den hospital. 
Djaluna anochi servi- 
sionan di yudansa a haña 
notifikashon di dos nóufra- 
go serka di un isla chikitu 
den Noordplas. 
No tabata kla sí tabata 


Despues di trata na salba un otro hòmber 
Hòmber a hoga 


trata di landadó, sambu- 
yadó òf tripulashon di un 
boto. A sali na kla ku ta tra- 
ta di dos landadó sin orígen 
kla a resultá den problema, 
RTV Utrecht ta informá. 
E brigada di reskate ta 
atvertí pa laman friu trai- 
shonero den plasnan i ri- 
unan den henter e pais. 
E awa na inisio di aña 
ainda no a keinta sufisiente. 
Tambe landadónan mes- 
ter tene kuenta ku koriente 
friu. Esaki ta awa friu ku ta 
bini na superfisie meimei di 
e plas. 


LEIDERDORP – E 
munisipio Leiderdorp ta 
haña un Burgemeester 
práktikamente 
siegu. 
Konseho di Munisipio a 
proponé Tjarda Struik ser- 


Leiderdorp ta haña Burgemeester 
práktikamente siegu 


ka Minister Hanke Bruins 
Slot di Asuntunan Interior 
i Relashon di Reino. 
Struik, 
awor 
ainda 
miembro di Konseho di 
Munisipio na nòmber di 


VVD na Zeist, tin sola- 
mente sinku porshento di 
bista i ta konosí riba me- 
dia sosial komo ‘blindflu- 
encer’. 
Struik di 37 aña tin 


kasi 195 mil siguidó riba 
TikTok, kaminda e ta 
kompartí video tokante 
su bida komo ‘kasimente 
siegu’, manera e ta yama 
su mes. E ta aktivo tambe 
komo oradó i konsehero. 
E ta deskribí su mes komo 
‘gran defensor di diversi- 
dat i inklushon’. 
Durante un entrevista 
aña pasá, Struik a laga 
sa ku su soño ta pa bira 
Burgemeester. 
Komo 
miembro di famia di e em- 
presa ku e lema ‘tis Struik 
wat ik gebruik’, a kosechá 
eksperensia polítiko riba 
i den e konseho di muni- 
sipio di Zeist. 
Riba su web-site per- 
sonal tin pará: “Mi tin un 
limitashon visual, pero 
esaki nunka a opstakulisá 
mi realisá mi soñonan i 
ambishonnan.” 
I e ta bai mas aleu. “Di 
kon un hende ku ta siegu 


no por tin influensia, papia 
den públiko, òf sosiedat 
i representá den polítika. 
Mi ta kere ku tur esaki por 
i esaki ta tambe presis loke 
mi ta hasi, ku komo meta 
pa inspirá i motivá hende, 
semper i tur kaminda.” 
E soño ei awor ta bini 
den Leiderdorp, un muni- 
sipio di Zuid-Holland ku 
kasi 28 mil habitante. Di e 
19 solisitantenan, Struik a 
resultá esun mas faborito 
di e komishon di konfi- 
ansa. 
Momentu ku kaba ku 
atendé tur formalidat, dia 
14 di novèmber, Komisa- 
rio di Rei na Zuid-Hol- 
land, Jaan Smit, ta hura- 
mentá Struik. E ta sigui 
Laila Driessen, kende djis 
promé 
ku 
selebrashon 
di su 70 aña i despues di 
kasi 12 aña komo Burge- 
meester, ta baha ku pen- 
shun. 

ORANJESTAD -- Den 
e siman di 22 di mei te cu 
2 di juni, TWO-Aruba con- 
huntamente cu TWO-Hu- 
landa a traha riba e agenda 
di ehecusion pa e di tres 
kwartaal di 2023. Durante 
bishita di trabou di TWO- 
Hulanda a para keto na 
diferente tema, entre otro: 
enseñansa, 
crecemento 
economico, reforma eco- 


Trabounan Landspaket ta sigui den forma diligente 


nomico, mercado laboral y 
seguridad social. 
E bishita aki tabata uno 
sumamente intenso camin- 
da cu no solamente a traha 
riba e agenda di ehecusion, 
pero a sinta hunto cu dife- 
rente experto y lidernan di 
proyecto pa haya un mihor 
bista di kico ta e vision di 
Pais Aruba pa cu e diferente 
temanan aki. 


Mester bisa cu e com- 
bersacionnan 
tocante 
e 
contenido di e reformanan 
cu mester tuma luga tabata 
basta intenso. Miembronan 
di TWO-Aruba a trece di- 
lanti e vision di Pais Aruba 
y a splica cu tin elemento- 
nan esencial pa e vision aki. 
Di parti di Hulanda a in- 
tercambia experticio riba e 
temanan y asina a yega na 


conclusionnan comun. Por 
bisa cu e tema di ‘owner- 
ship’ ta keda un tema hopi 
valido pa pais caminda 
cu kier duna espacio na e 
ekipo local pa guia e refor- 
manan confrome e contexto 
di Aruba. Esaki a base , di 
capacidad di ehecusion y 
necesidad di priorisa e re- 
formanan. Pais Aruba y 
Hulanda lo sigui den com- 
bersacion cu otro riba e 
tema aki. 
Pa locual ta e di tres 
agenda di ehecusion, ac- 
tualmente e enfoke ta hopi 
mas riba formula resultado 
concreto. Un otro punto 
di atencion ta e efecto co- 
lectivo di e trayectonan 
di implementacion cual ta 
un tema cu ta keda wordo 
trata riba nivel di organ- 
isacionnan. 
TWO-Hulanda a indica 


cu pa nan e ta keda impor- 
tante pa e reformanan wor- 
do ehecuta den forma dili- 
gente cu e mesun energia 
cu e reformanan a wordo 
ehecuta na inicio di e pro- 
ceso, y semper den bon 
cooperacion. 
Adicionalmente por in- 
dica cu esaki ta prome bi- 
aha cu a traha conforme e 
acuerdo mutuo nobo firma 
dia 4 di april 2023. Ta papia 
di un posicion hopi mas ba- 
lansa entre paisnan, cu en- 
foke riba respeta posicion 
di e paisnan y nan autono- 
mia. 
Den transcurso di aña lo 
sigui traha riba e siguien- 
te agenda di ehecusion y 
asina crea un proceso mas 
balansa teniendo na cuenta 
e meta principal cual ta, pa 
crea un Aruba mas resili- 
ente. 


ORANJESTAD 
-- 
Awendia e situacion den 
cuido medico ta masha 
complica y hopi pober mes, 
caminda hendenan malo tin 
cu cana na varios ocasion, 
un caminda di cruz pa logra 
di haya un trato medico cu 
lo alivianan di nan dolor. 
Mirando e tendencia cu 
tin na e momentonan aki, 
caminda Gabinete Wever- 
Croes II a anuncia cu lo 
stop cu recorte di 60 miyon 
florin den cuido medico, na 
luga cu pashentnan mira un 
desaroyo pa un miho trato, 
e situacion ta net pa robes. 
Mita aña ta den caba y 
esunnan cu kier bay spe- 
cialista, busca ayudo for 
di awor ya cu den e di dos 
parti di aña, presupues- 
to pa e tipo di trato aki ta 
bira menos y esey ta pone 
cu pashentnan cu ta rekeri 
tratamento specialisa, lo tin 
cu sigui cu e supervision y 
cuido di nan propio dokter 
di cas. 
Den ultimo lunanan aki, 


Sin bista pa mehoransa 
Situacion den cuido medico ta sigui deteriora 


mas y mas pashentnan ta 
wordo confronta cu dok- 
ternan di cas ta sigui purba 
na momento di tratamento 
medico, purbando na alivia 
nan pashentnan riba nan 
propio forsa y capacidad. 
Kisas esaki lo por tin di 
haber cu dokternan di cas 
cu ta alarga cierto tratamen- 
tonan sin manda e persona 
un specialista, lo por tin di 
haber cu nan propio situa- 
cion financiero pero ta bisto 
cu e fluho di pashentnan cu 
tin cu tin necesidad di un 
specialista, esaki ta birando 
mas y mas limita. 
Tambe ta notabel e 
hecho cu pa un pashent cu 
tin necesidad di pasa den un 
MRI, tin cu spera simannan 
largo, algun hasta lunanan 
prome cu bin na remarca 
pa haya un oportunidad pa 
haci un MRI y esaki tambe 
ta conta ora di haci un CT- 
scan. 
Ta asombroso pa tuma 
nota cu tin pashentnan cu 
for di luna di november y 


december di 2022, ta spe- 
rando ainda pa wordo pasa 
pa un specialista of AZV 
tuma un decision pa manda 
e hendenan aki den exte- 
rior, principalmente na Co- 
lombia. 
Tin pashent cu a ser 
avisa pa dokter di cas cu lo 
haci un peticion pa e bay 
Colombia pa tratamento 
mas avansa pero ya tin 
ocho luna cu e persona aki 
ta sperando pero su salud ta 
sigui empeora te cu fami- 
anan a dicidi di busca placa 
fia, bende riba pa asina fi- 
nancia e biahe di nan ser 
keri pa ricibi su tratamento 


den exterior. 
Gabinete Wever-Croes II 
a dicidi di introduci varios 
medida manera cu a wordo 
palabra cu Hulanda y CAft 
caminda for di algun tempo 
caba, hopi ciudadano no 
ta ricibi medicamento sin 
paga mas y hopi ta den un 
situacion financiero deli- 
cado caminda nan no por 
paga pa remedinan cu nan 
tin mester pero cu AZV ya 
no ta cubri. 
Minister di Salud Pu- 
blico, Dangui Oduber luna 
pasa a anuncia cu gobierno 
ta stop cu e reduccion di 
gasto proponi pa su propio 


gobierno for di aña pasa 
pero en realidad e decision 
aki no a percura pa un pro- 
greso den e calidad di ser- 
vicio medico cu ta wordo 
aplica na e momentonan 
aki. 
Casonan di emergen- 
cia caminda pashentnan 
ta rekeri atencion di un of 
otro specialista, ta birando 
imposibel pa hopi pashent 
ya cu e tempo pa warda pa 
aprobacion di esaki, ta em- 
peora e situacion di e pash- 
entnan pero tanto gobierno 
como AZV no ta ni reac- 
ciona. 

Selebrashon Dia di Bandera di Sint Maarten 

KRALENDIJK--Di 
akuerdo ku informashon- 
nan ku nos a risibí e si- 
man aki, dos atleta lo ta 
den kompetensianan o sea 
kampionato na Hulanda. 
Ta trata di Dejean 
Francees i Gilbert Lai, 
huntu ku nan coach Giani 
Francees. Dos di nan di e 
delegashon ta biaha 17 di 
yüni, e otro dia 20 di yüni 
pa Hulanda. 
Atleta 1 ku ta Dejean 
Francees lo bai kore den 


KRALENDIJK -- Di 
akuerdo ku e informashon- 
nan ku a yega nos redak- 
shon deportivo, PSV Soccer 
School ta organisá kamp di 
futbol na nivel profeshonal, 
esaki ku treinennan na ni- 
vel di hungadó profeshonal. 
Lo bai tin diferente dia 
di e kamp organisá pa PSV 
i Indebon. 
Dianan 19 i 20 di yüni 
2023 na Stadion Antonio 


KRALENDIJK--Kam- 
pionato nashonal di biliart 
Bola-9 di nos isla ta kumin- 
sá dia 19 di yüni 2023. 
E kampionato aki ta unu 
ku lo sirbi pa klasifikashon 
direkto pa bai representá 
Boneiru na Panamerikano 
2023, esaki na Managua 
Nicaragua den luna di 
ougùstùs binidero. 
E hungadó ku titulá 
kampion di e kampionato, 
tin derecho direkto pa Pan- 


PSV ku skol di futbòl nivel profeshonal 


Trenidad na Rincon. 
Danan 22 i 23 di yüni 
2023 esaki ta tuma lugá na 
Fèlt Rudy Boezem. 
Dianan 26 i 27 di yüni 
2023 na Fèlt ATC. Dianan 
29 i 30 di yüni na Fèlt E- 
lion Flores na Amboina. Pa 
loke ta trata edat i orario, di 
2or pa 4or traimèrdia ta pa 
hóbennan di 6-10 aña. 
Di 4or pa 6or atardi esa- 
ki ta pa hóbennan di 11-15 


aña. 
Tur hóben ta bon biní na 
e kamp unda ku e hóbennan 
por trein i praktiká e de- 
porte di futbòl na un nivel 
haltu, nivel di hungadó pro- 
feshonal. 
Registrá awó i esaki 
ta kompletamente gratis. 
Pa registrá hasi esaki awe 
mes na https://forms.gle/ 
WRodu1tko7mynGD7 


Kampionato Bola9 ta 
kuminsá djaluna 


amerikano, di kua nos isla 
di Boneiru tin 4 kupo ku lo 
por bai representá nos isla. 
Inskripshon pa e kam- 
pionato bola9 tabata habrí 
te ku djabièrnè 9 di yüni 
2023. 
Tabatin oportunidat pa 
hasi esaki di kua por tuma 
kontakto ku Janiro Chatlein 
tel 599-787-1782 pa mira si 
ainda lo por tin oportunidat 
pa inskribí i tambe mas in- 
formashon tokante esaki. 


Dos atleta den kampionato 
na Hulanda 
100/200m. E atleta Gil- 
bert Lai tambe lo kore den 
100m/200m. 
Tur dos atleta pues lo 
kore den 100m/200m. 
Nan lo bai kore den 
kampionato di Hulanda na 
Bergen na e klup Av Spado. 
E kompetensian ta tuma 
lugá dianan 23, 24 i 25 di 
yüni 2023. Dejean Frances 
i Gianni Francees ta biaha 
djabièrnè awó 16 di yüni 
pa Hulanda, Gilbert Lai lo 
biaha djaluna awó pa Hu- 


landa. 
E 
hóbenan 
atleta 
di akuerdo ku e infor- 
mashonnan ku nos a 
risibí, ta bon prepará pa 
e kampionato aki di Hu- 
landa. 
Nan tin tur e eksperen- 
sia nesesario di un kam- 
pionato asina, pa kua por 
spera sigur bon resultado 
di e dos hóbennan atleta 
den e kompetensianan 
aya na Hulanda. 


KRALENDIJK/BE- 
JING-- E astro di futbòl 
Lionel Messi no ta kere 


Messi ;“Qatar probablemente 
tabata mi último mundial” 


ku e lo hunga den kopa 
mundial di futbòl. Asina e 
argentino a deklará na me- 


dia chines. Despues di su 
triunfo na Qatar, unda el a 
yuda su pais gana e título 
máksimo, el a menshoná 
e detaye aki. “Tempu lo 
bisa kon kosnan lo kana, 
pero mi no ta kere ku 
siguiente mundial mi lo 
tei. Sali for di e punto 
di bista ku Qatar tabata 
mi último kopa mundial, 
ounke ku nada no ta de- 
finitivo ainda”. 
Messi aktualmente ta 
na China unda huntu ku 
ekipo argentino, nan ta 
den treinen. 
Resientemente Messi 
a anunsiá di ta tuma su re- 
tiro for di Saint-Germain 
i pasa over pa Inter Mi- 
ami. 

KRALENDIJK 
-- 
'Beter pa tokadó' ta na Bo- 
neiru i nan a presentá djára- 
son 14 di yüni na La Casa 
Del Habana Bonaire. 
Ta trata di 2 persona ku 
normalmente nan ta kanta 
den un grupo grandi, pero e 
dianan akí dos di nan ta na 
Boneiru. 
Ernesto Pas i Leo Mar- 


'Beter pa tokadó' na Boneiru 


tis, ta esnan ku a pèrkurá 
pa un momentu di músika 
bibu, un kitara i un tre. Nan 
ta na Boneiru den kuadro 
di e 'Siman di Ròm'. Nan ta 
for di Kòrsou na Boneiru i 
Leo su tata ta Boneriano i 
nan a biba hopi aña na Bo- 
neiru. 
Ernesto ta un kubano 
bibá pa hopi aña na Kòrsou. 


E estilo di toka ku nan tin 
ta di Cuba, pero mayoria di 
e kantikanan ta presentá na 
papiamentu. Kisas den fu- 
turo nan por sigui presentá 
na Boneiru, tur kos ta de- 
pendé di e kombersashon- 
nan. Djárason anochi nan a 
presentá na e mesun lugá, 
kaminda por a purba tres 
tipo di ròm. 


